

Shodno članu 94. Statuta Teniskog saveza Crne Gore, a u vezi  člana 59  Zakona o sportu („Sl.list CG”, br. 44/18) Skupština Teniskog saveza Crne Gore, na sjednici održanoj dana 24.01.2019. godine, usvojila je Statut Teniskog saveza Crne Gore 
STATUT TENISKOG SAVEZA CRNE GORE

I   OSNOVNE ODREDBE

Član 1.
Ovim Statutom utvrđuju se: Naziv i sjedište Teniskog saveza Crne Gore ( u daljem tekstu TSCG), ciljevi Saveza i način njihovog ostvarivanja, unutrašnja organizacija, prava, obaveze i odgovornosti članova, uslovi i način pristupanja, organi upravljanja, zastupanje i predstavljanje, finansiranje TSCG i način transfera sportista, način obezbjedjivanja javnosti rada, prestanak rada, javne oznake Saveza (pečat, amblem i dr.), način dnošenja, izmjena i dopuna Statuta i druga pitanja od interesa za sportsku organizaciju.

Član 2.
Teniski savez Crne Gore (u daljem tekstu: TSCG) jedini je nacionalni sportski savez koji podstiče, sprovodi i kontroliše  crnogorski teniski sport, te ga predstavlja u međunarodnim sportskim udruženjima. 

Član 3.
TSCG je nacionalni sportski savez, a upisuje se u Registar  sportskih organizacija koji vodi nadležni državni organ za poslove sporta.
Član 4.
TSCG ne dopušta rasnu, nacionalnu, vjersku, političku ni bilo koju drugu diskriminaciju, te kršenje sloboda i prava čovjeka i građanina. 

Član 5.
TSCG je osnivač i punopravni član Crnogorskog olimpijskog komiteta. 

Predstavnik TSCG u Crnogorskom olimpijskom komitetu je Predsjednik TSCG i lice koje odredi Upravni odbor Saveza. 

Član 6.
TSCG je član Međunarodne teniske federacije – ITF i Evopske teniske asocijacije –TENNIS EUROPE. 
Savez se može učlaniti i u druge međunarodne sportske organizacije, kada je to u interesu crnogorskog sporta, a nije u suprotnosti sa Zakonom. 

Odluku o učlanjivanju TSCG u međunarodne sportske organizacije donosi Upravni Odbor.
Naziv, sjedište i adresa Saveza
Član 7.

Naziv Saveza je: TENISKI SAVEZ CRNE GORE

Uz naziv na maternjem jeziku u poslovanju Saveza koristi se i naziv na engleskom jeziku, koji glasi: MONTENEGRO TENNIS ASSOCIATION. 

Skraćeni naziv je: TSCG, a u engleskoj verziji je MTA.

Teniski Savez Crne Gore djeluje na području Crne Gore.

Sjedište saveza je u Podgorici, ul. 19. Decembra br.5. (Južna tribina gradskog stadiona).
Oznake Saveza i način njihove upotrebe
Član 8.

Savez ima znak (logo). 

Odluku o načinu upotrebe znaka Saveza donosi Upravni odbor Saveza u skladu sa ovim Statutom i drugim aktima Saveza.
Član 9.

Savez ima pečat i štambilj.

Pečat TSCG je okruglog oblika sa natpisom po obodu ’’Teniski savez Crne Gore’’, a u središnjem dijelu je skraćenica ’’TSCG’’.

Ukoliko postoji potreba za pečatom na engleskom jeziku, Upravni odbor TSCG utvrđuje izgled pečata.

Štambilj je pravougaonog oblika a pored naziva Saveza sadrži i prostor za ispisivanje broja akta i datuma.

Javnost rada

Član 10.
Rad Saveza i njegovih organa je javan.

Javnost rada Saveza ogleda se u obavezi blagovremenog i tačnog informisanja članstva, sa  svim odlukama organa upravljanja Saveza ( Skupštine, Upravnog odbora i komisija ) objavljivanjem pisanih tekstova zapisnika i Odluka na zvaničnoj internet stranici Saveza, u roku od 8 dana od dana njihovog donošenja odnosno održavanja. 

Na internet stranici Savez objavljuje:

1) podatke o sjedištu;

2) akt o osnivanju i statut;

3) sportska pravila;

4) kopiju rješenja o upisu u Registar;

5) kopije rješenja o upisu članova Saveza u Registar sportskih organizacija;

6) izvještaj o poslovanju;

7) podatke o sastavu organa;

8) podatke o broju članova i visinu članarine;

9) podatke o sastavu reprezentacije, selektorima i trenerima reprezentativnih selekcija; i 10) podatke o arbitraži.

Javnost rada Saveza postiže se saopštenjima sredstvima javnog informisanja i putem konferencija za medije koje organizuje Savez.

Rad organa Saveza podliježe kontroli rada i poslovanja od strane nadležnih džavnih organa i inspekcijskih službi.

II  CILJEVI I ZADACI TSCG I NAČIN NJIHOVOG OSTVARIVANJA

Član 11.
Osnovni cilj Saveza je da se preko organizovanog rada u klubovima populariše i afirmiše tenis kao olimpijska disciplina, sport i fizička kultura uopšte kod djece i omladine a posebno kod školske omladine u cilju još većeg omasovljenja teniskog sporta u Crnoj Gori; utvrdi i sprovodi sistem takmičenja u Crnoj Gori; organizovanim i stručnim radom podigne nivo kvaliteta među takmičarima, trenerima, sudijama i drugim stručnim sportskim radnicima pri čemu će posebnu brigu voditi o nacionalnim teniskim selekcijama i putem stručne pomoći omogući postizanje vrhunskih sportskih rezultata pojedinaca i klubova.
Član 12.
U skladu sa osnovnim ciljevima Saveza, predviđenih ovim Statutom, Nacionalnim programom razvoja sporta u Crnoj Gori, Zakonu i statutima međunarodnih teniskih asocijacija čiji je punopravni član, Savez će izvršavati sledeće zadatke :

· Zastupanje zajedničkih interesa članova TSCG;

· Utvrđivanje opšte politike razvoja teniskog sporta u Crnoj Gori;

· Utvrđuje materijalne, kadrovske i druge uslove koje teniski klubovi moraju ispunjavati za obavljanje teniske djelatnosti u skladu sa Zakonom o sportu i pravilnicima Svjetske teniske federacije (ITF).
· Povezivanje i koordinacija aktivnosti teniskih i stručnih organizacija;

· Izrada planova i programa razvoja teniskog sporta;

· Popularizacija teniskog sporta putem raznih medija;

· Uspostavljanje saradnje sa osnovnim, srednjim i visoko obrazovnim institucijama radi uvrštenja tenisa u obrazovne programe;

· Podsticanje i organizovanje stručnog osposobljavanja i usavršavanja kadrova u teniskom sportu;

· Stvaranje uslova za razvoj vrhunskog tenisa i pripreme vrhunskih sportista

· Organizovanje teniskih takmičenja samostalno i u saradnji sa članovima Saveza;

· Međunarodna saradnja sa sličnim organizacijama:
Član 13.
Zadaci iz člana 9 ovog Statuta TSCG ostvaruje na osnovu odluka koje donose organi upravljanja i radna tijela TSCG, uzajamne saradnje sa članovima TSCG, te saradnje sa drugim institucijama, organizacijama i pojedincima koji svojim anagžmanom mogu doprinijeti rješavanju konkretnih problema, realizaciji postavljenih zadataka i ostvarivanju ciljeva.

    III   ČLANSTVO  U TSCG, PRAVA, OBAVEZE I ODGOVORNOSTI

Član 14.
Članovi TSCG mogu biti: 

a) teniski klubovi registrovani kod Ministrstva sporta (u daljem tekstu klubovi) i udruženja lica koja obavljaju stručne poslove
c) članovi za podršku

d) počasni članovi 
Teniski klubovi
Član 15.
Članovi TSCG mogu postati teniski klubovi osnovani na području CG pod sledećim uslovima: 

· Da su uredno upisani u registar nadležnog državnog organa  za poslove sporta Crne Gore
· Član TSCG postaje se na zahtjev i nakon potpisivanja pristupnice Teniskom savezu Crne Gore.

Odluku o prijemu kluba kao člana donosi Skupština TSCG na prijedlog UO TSCG.
Članovi djeluju preko svog predstavnika kojeg imenuju danom podnošenja zahtjeva za prijem u članstvo TSCG.
Član saveza koji se naknadno učlani u nacionalni sportski savez ima ista prava i obaveze kao i osnivači nacionalnog sportskog saveza, osim prava glasa u skupštini, koje stiče nakon proteka šest mjeseci od dana učlanjenja.
Članovi za podršku
Član 17.
Članom za podršku može postati pravno lice ili pojedinac koji ozbiljnijom novčanom, odnosno materijalnom podrškom, javnim angažovanjem ili na drugi način pomaže razvoj i napredak teniskog sporta, i na taj način omogućava ostvarivanje ciljeva i zadataka TSCG. 
Počasni članovi 

Član 18.
Počasnim članom može postati pojedinac koji svojim djelovanjem podstiče razvoj i napredak teniskog sporta ili naročito podstiče ostvarivanje ciljeva i zadataka TSCG i njegovu međunarodnu afirmaciju. 

Odluku o dodjeli statusa člana za podršku ili počasnog člana donosi Skupština TSCG na predlog Predsjednika TSCG prema utvrđenim kriterijumima. 

Članovi za podršku i počasni članovi TSCG imaju savjetodavna prava i odgovornosti, bez prava na odlučivanje u Skupštini TSCG. 

Član 19.
U TSCG se obezbjeđuju jednaka prava, obaveze i odgovornosti udruženih teniskih organizacija.

Član 20.
Članovi biraju svoje predstavnike u Skupštini.

Član 21.
Članovi u TSCG imaju sledeća prava i dužnosti:

· da aktivno učestvuju u radu  Saveza,

· da učestvuju na pojedinačnim i ekipnim takmičenjima u skladu sa Kalendarom takmičenja Saveza,

· da poštuju Statut i druga akta i odluke organa Saveza,

· da poštuju i čuvaju ugled Saveza vodeći računa o svom ličnom ponašanju na svakom mjestu a posebno prilikom takmičenja,

· da se stručno usavršavaju,

· da uredno plaćaju članarinu,

· da budu obavještavani o radu, daju predloge, mišljenja i primjedbe na rad Saveza.

Saradnja sa subjektima iz stava 1. ovog člana može se ostvariti samo na osnovu pune ravnopravnosti i međusobnog uvažavanja od zajedničkog interesa.

Član 22.
Članovi u TSCG odgovorni su za zakonitost rada u skladu sa Zakonom o sportu CG, Statutom teniskog saveza i drugim aktima TSCG.
Član 23.
Predstavnici članova u organima TSCG imaju sledeća prava i obaveze:

· Da redovno prisustvuju sjednicama i aktivno učestvuju u radu organa TSCG;

· Da pokreću inicijativu i podnose predloge na razmatranje i odlučivanje o pojedinim pitanjima u organima TSCG čiji su članovi;

· Da budu redovno i blagovremeno obavještavani o radu organaTSCG;

· Da se dosledno zalažu za sprovođenje odluka organa čiji su članovi;

· Da vrši druga prava i obaveze na način koji je to utvrđen ovim Statutom i opštima aktima TSCG;

Član 24.
Mandat predstavnika u Skupštini TSCG traje 5 godina, a u organima i tijelima TSCG traje 4 godine sa mogućnošću ponovnog izbora.

Mandat predstavnika u organima TSCG prestaje:
· istekom vremena mandata;

· istupanjem ili isključenjem udružene teniske organizacije iz TSCG iz koje je izabran;
· prestankom članstva ili opozivom u teniskoj organizaciji iz koje je izabran;

· opozivom od strane TSCG u organu u kome je izabran, a na osnovu neispunjavanja dužnosti na koje je kao član tog organa izabran;

· ostavkom;

Član 25.
Predstavnici udruženih teniskih klubova u organima TSCG lično su odgovorni za svoj rad, i u skladu sa svojim pravima i dužnostima, odgovorni za rad i odluke organa čiji su članovi.
Član 26.

Članovima TSCG a posebno takmičarima zabranjena je upotreba nedozvoljenih stimulativnih ( doping ) sredstava u skladu sa Evropskom konvencijom protiv dopinga.

IV   USLOVI I NAČIN PRESTANKA ČLANSTVA U TSCG

Član 27.
Svojstvo člana Saveza se gubi :

· dobrovoljnim istupanjem,

· isključenjem i

· brisanjem iz članstva.

Dobrovoljno istupanje nastaje kada to član Saveza pismeno zatraži.

Isključenjem će biti kažnjen klub usljed težih prekršaja predviđenih Disciplinskim pravilnikom Saveza, povreda Statuta ili kodeksa teniskih organizacija nakon sporovedenog disciplinskog postupka u skladu sa Disciplinskim pravilnikom Saveza.

Članstvo člana u Savezu prestaje brisanjem kada klub ne plati članarinu za period od najmanje godine dana i u istom periodu ne uzme učešće ni na jednom zvaničnom prvenstvenom takmičenju koje organizuje Savez.

Odluku o isključenju ili brisanju iz Saveza donosi Skupština Teniskog saveza Crne Gore. 

Ukoliko član nema ni jenog registrovanog takmičara u tekućoj godini, niti je učestvovao u sistemu takmičenja iz Kalendara TSCG u poslednje tri godine na način na koji je propisano pravilnikom o sistemu takmičenja, prestaje mu članstvo u TSCG.

Na Odluku iz stava 3. 4. I 5. ovog člana isključeni ili brisani član Saveza ima pravo žalbe Arbitraži Teniskog saveza Crne Gore odnosno Stalnoj sportskoj arbitraži COK-a u roku od 15 dana od dana prijema odluke.
Član 28.
Teniskom klubu, kojem po bilo kom osnovu prestane svojstvo člana TSCG, dužan je da izmiri sve obaveze prema TSCG.

Registar svih članova  vodi se u Kancelariji TSCG.

Zabrana uzimanja nedozvoljenih sredstava (doping)

Član 29.
Sportistima – članovima klubova a posebno takmičarima zabranjena je upotreba nedozvoljenih stimulativnih ( doping ) sredstava u skladu sa Svjetskom konvencijom protiv dopinga.

Sportista ne smije primjenjivati postupak koji je nedozvoljen prema WADA pravilima.

Spisak nedozvoljenih sredstava propisan je godišnjim WADA Popisom zabranjenih sredstava, koji se objavljuje na sajtu Komisije za antidoping.

Trener, nadležni klubski doktor i druga lica u sportu ne smiju sportisti davati nedozvoljena sredstva ili od sportiste tražiti ili podsticati ga da uzima nedozvoljena sredstva ili primjenjuje postupke koji su suprotni sa pravilima WADA.

Na sportiste i lica iz stava 3 ovog člana koji su postupali suprotno pravilima WADA primjenjuju se odredbe Međunarodne konvencije protiv dopinga u sportu i pravila ITF/TE o sprečavanju doping u teniskom sportu.

Član 30.
Sportista je dužan da dozvoli, odnosno omogući provjeru korišćenja nedozvoljenih sredstava (u daljem tekstu: doping) od strane ovlašćenih lica nacionalne anti doping komisije.

Ako se sportista suprostavi doping kontroli ili je izbjegne, odnosno onemogući, smatra se kao da je na doping testu bio pozitivan.

Sportista i lice kome je izrečena sankcija zbog dopinga ne smije, za vrijeme trajanja sankcije, u klubovima i Savezu da obavlja bilo koju funkciju ili aktivnost. 

Ako su sportisti izrečene sankcije za doping u različitom trajanju od strane nadležnog međunarodnog i Teniskog saveza Crne Gore, sportista može da učestvuje na međunarodnim takmičenjima nakon što mu je istekla sankcija koju je izrekla međunarodna sportska organizacija.

Član 31.
Teniski savez Crne Gore će posebnim aktom, u skladu sa ovim Statutom i propisima ITF, odnosno TE, urediti pitanja sankcija i postupak njihovog izricanja.
  V   UNUTRAŠNJA ORGANIZACIJA TSCG
Član 32

.
Unutrašnju organizaciju TSCG  čine tijela i komisije:

· Stručna komisija;

· Takmičarska komisija;

· Disciplinska komisija;

· Sudijska komisija;

· Zdravstvena komisija;

· Sportska arbitraža TSCG;

· Komisija za normativna pitanja;

· Komisija za međunarodnu saradnju;

· Komisija za marketing i medije;

· Komisija za licenciranje trenera;

· Udruženje trenera Teniskog saveza Crne Gore;

· Komisija za prevenciju i sprečavanje dopinga;

· Komisija za prelaske teniserki i tenisera;

· I druge komisije koje formira Skupština ili Upravni odbor TSCG.

Član 33.
Sastav komisija, procedure i način rada regulisan je Pravilnikom o radu komisija koji usvaja Skupština TSCG, na predlog Upravnog odbora.

VI   ORGANI UPRAVLJANJA
Član 34.
Organi upravljanja TSCG su:

· Skupština;
· Predsjednik saveza;
· Upravni odbor;
Član 35.
Organi upravljanja TSCG na osnovu Statuta i drugih akata, samostalno vrše poslove iz svoje nadležnosti.

Skupština

Član 36.
Skupština TSCG je najviši organ upravljanja TSCG i svoju aktivnost obavlja u sjednicama.

· Redovna sjednica Skupštine održava se jednom godišnje. 

· Izborna sjednica Skupštine održava se svake četiri godine. 

· Vanredna sjednica Skupštine održava se u slučaju potrebe, 

· U posebnim prilikama održava se svečana sjednica Skupštine. 

Član 37.
Skupštinu TSCG sačinjavaju po jedan delegat iz svakog udruženog teniskog kluba sa pravom glasa, i to:
1. Aleksandra Filipović, TK Eminent, Podgorica,

2. Dojčilo Drobnjak, TK Elitte, Bijelo Polje,

3. Srđan Milunović, TK Nikšić, Nikšić,

4. Aleksandar Grgurović, TK Challenge, Danilovgrad,

5. Miloš Karadžić, TK Tivat, Tivat,

6. Mehmed Molabećirović, TK Bellevue, Ulcinj,

7. Jovana Rašović Tomić, TK Nec, Podgorica,

8. Milorad Asanović, TK As, Podgorica,

9. Igor Govedarica, TK Igalo, Herceg Novi

10. Ilija Peulić, TK Herceg Novi

11. Dragan Vučković, TK Mornar 1979, Bar

12. Drago Šćepanović, TK Dadex

13.  Jovan Mačić, TK Macho, Kotor

14. Ivan Nikolić, Glava Zete

Svaki delegat u Skupštini Saveza djeluje po principu jedan delegat jedan glas.

Mandat članova Skupštine iznosi 5 godina.

Članovi koji su naknadno učlanjeni mogu prisustvovati Skupštini preko svojih predstavnika koji imaju pravo da učestvuju u raspravljanju ali bez prava odlučivanja. 
15. Antonio Penava, Teodo Tivat

16. Marko Nikčević, A-tim

Član 38.
Predstavnik u Skupštini može biti osoba: 

· koja je navršila 18 godina života i poslovno je sposobna, 

· koja je ugledni sportski radnik ili sportista, 

· koja je član teniskog klub kojeg predstavlja, 

· koja nije osuđivana za krivična djela protiv dostojanstva ličnosti i morala,
· koja nije osuđivana za prekršaje po Zakonu o sprečavanju nasilja i nedoličnih ponašanja na sportskim priredbama.
Član 39.
Udruženi teniski klubovi za prvu sjednicu Skupštine TSCG izdaju punomoćje svom predstavniku u Skupštini TSCG čime potvrđuju njegov petogodišnji mandat.
Mandat delegatu Skupštine Teniskog saveza Crne Gore može da traje i kraće u slučaju:

· da ga povuče udruženi teniski klub koji ga je delegirao;

· da delegat sam podnese ostavku na funkciju delegata u Skupštini;
· da bude pravosnažno osuđen za djela iz alineje 4 I 5 člana 44 Statuta.

Udruženi teniski klub, čijem je predstavniku u Skupštini saveza prestao manadat, ima pravo da delegira drugog predstavnika sa mandatom do isteka mandata predstavnika koga mijenja.

Član 40.
Skupština TSCG obavlja sledeće poslove:

1. Usvaja Statut TSCG i njegove izmjene i dopune;

2. Donosi Poslovnik o radu Skupštine;

3. Verifikuje sastav Skupštine;

4. Bira i razrješava Predsjednika skupštine, Predsjednika saveza i potpredsjednike TSCG, i donosi odluku o visini naknade Predsjedniku i članovima UO
5. Bira i razrješava članove Stalne sportske arbitraže TSCG;

6. Na predlog Upravnog odbora usvaja pravilnik o radu Stalne sportske arbitraže TSCG;

7. Na predlog Predsjednika TSCG bira i razrešava članove Upravnog odbora;

8. Donosi odluku o udruživanju novih teniskih klubova u TSCG i prestanku svojstva udruženih teniskih klubova;

9. Usvaja Program razvoja teniskog sporta u Crnoj Gori; 

10. Usvaja izvještaj o radu sa Finansijskim godišnjim izvejštajem i usvaja finansijski plan za naredni period;

11. Donosi odluku o prestanku rada TSCG;

12. Obavlja i druge poslove od interesa za TSCG;

Član 41.
Redovnu, Izbornu i Svečanu sjednicu Skupštine TSCG saziva Predsjednik skupštine TSCG.
Skupština se saziva najmanje 15 dana prije njenog održavanja objavljivanjem Dnevnog reda i određivanjem mjesta održavanja Skupštine. 

Uz poziv članovima Skupštine obavezno se dostavljaju i pisani propratni materijali.
Skupština se može sazvati i održati elektronskim putem.
Dnevni red Skupštine utvrđuje se na samoj sjednici, a prisutni članovi imaju pravo predlaganja izmjena i dopuna Predloga dnevnog reda, koji se usvaja većinom glasova prisutnih članova.
Izuzetno Skupštinu TSCG mogu sazvati na zahtjev Upravni odbor ili više od 1/3 udruženih teniskih organizacija(člnova).
Predsjednik skupštine TSCG je dužan sazvati Vanrednu sjednicu Skupštine TSCG u roku od 15 dana od dana dostave zahtjeva, a ako to ne učini u tom roku, sjednicu može sazvati predlagač.

Ukoliko su inicijatori sazivanja Vanredne skupštine udruženi teniski klubovi, onda su isti dužni da dostave predlog dnevnog reda sa odgovarajućim materijalom i da snose troškove održavanja ovako sazvane skupštine.

Na Vanrednoj sjednici može se raspravljati i odlučivati samo o pitanjima radi kojih je i sazvana.
Član 42.
Skupština TSCG  može da zasijeda i punovažno odlučuje ako je prisutna prosta većina predstavnika udruženih teniskih organizacija.

Skupština TSCG donosi odluke prostom većinom od prisutnog broja predstavnika udruženih teniskih organizacija.

Član 43.
Skupština TSCG se saziva najmanje 15 dana prije održavanja sjednice.

Skupštinom TSCG predsjedava Predsjednik skupštine ili lice koje on odredi ukoliko je on spriječen da prisustvuje sjednici.
Član 44.
Skupština TSCG  može formirati komisije i druge organe koji će raditi na određenim pitanjima u toku zasijedanja Skupštine TSCG ili u periodu između dva zasijedanja.

Član 45.
Glasanje na Skupštini je javno.

O pojedinim pitanjima Skupština može odlučivati tajnim glasanjem.

Predsjednik Skupštine 
Radivoje Merdović
Član 46.
Skupština TSCG na predlog jednog ili više udruženih teniskih klubova, bira Predsjednika skupštine
Član 47.
Za Predsjednika Skupštine saveza može biti birano lice koje ima prebivalište, odnosno boravište u Crnoj Gori, i za čiji izbor nema smetnji iz člana 62 Zakona o sportu.

Mandat Predsjednika Skupštine traje pet godina.

Predsjednik Skupštine saziva i predjedava sjednicama Skupštine Saveza.

Predsjednik Skupštine dužan je obavještenje o vremenu i mjestu održavanja sjednice skupštine da dostavi svim članovima skupštine najkasnije 15 dana prije održavanja sjednice skupštine.

Član 48.
Predsjednik Skupštine Saveza dužan je da, najkasnije u roku od 30 dana od dana isteka četvorogodišnjeg mandata Presjednika Saveza i Upravnog odbora, sazove Izbornu sjednicu Skupštine saveza.

Predsjednik Teniskog saveza Crne Gore
Dr Dimitrija Rašović
Član 49.
Predsjednik Teniskog saveza Crne Gore ujedno je i Predsjednik Upravnog odbora Saveza. 

Predsjednik Teniskog saveza Crne Gore bira se na Izbornoj skupštini Saveza na prijedlog jednog ili više članova, a njegov mandat traje četiri godine. 

Predlog za izbor Predsjednika Saveza mora biti dostavljen u pismenoj formi, najmanje 8 dana prije održavanja Izborne skupštine Saveza.

U slučaju spriječenosti ili duže odsutnosti Predsjednika mijenja član Upravnog odbora koga ovlasti Predsjednik.

Za Predsjednika može biti biran sportski ili javni radnik, privrednik i preduzetnik koji je afirmisan i priznat u oblasti sporta ili javnog života uopšte, koje ima prebivalište, odnosno boravište u Crnoj Gori i za čiji izbor nema smijetnji iz člana 62 Zakona o sportu ( "Sl.list CG",br.44/18 ). 

Član 50.
Predsjednik:

   1) predstavlja i zastupa Savez i odgovara za zakonitost rada Saveza;

   2) saziva i predsjedava sjednicama upravnog odbora;

   3) predlaže na imenovanje Skupštini članove Upravnog odbora;

   3) predlaže Upravnom odboru sekretara i direktora Saveza;

   4) potpisuje ugovore sa sportistima, i licima koja obavljaju stručne poslove u sportu i druge akte;

   5) dostavlja podatke o sportistima radi upisa u registar sportista koji vodi savez;

   6) izvršava odluke skupštine i upravnog odbora;

   7) potpisuje godišnji finansijski izvještaj;

   8) potpisuje Izvještaj o poslovanju;
   9) raspolaže sa finansijskim sredstvima za posebne namjene za potrebe Predsjednika TSCG, članova Upravnog odbora, a u svrhu korišćenja sopstvenog vozila za obavljanje poslova Teniskog saveza Crne Gore i utvrđivanje tih iznosa na mjesečnom nivou. Predsjednik Teniskog saveza Crne Gore donosi posebno rješenje kojim definiše iznos novčanih sredstava za ovu namjenu, o čemu obavještava kroz godišnji završni račun Skupštinu Teniskog saveza Crne Gore.
   10) obavlja i druge poslove u skladu sa zakonom, statutom i aktima sportske organizacije.

Član 51.
Predsjednik TSCG za svoj rad odgovara Skupštini TSCG, kojoj podnosi izvještaj o radu za period između dvije Skupštine.

Član 52.
U slučaju spriječenosti Predsjednika TSCG, zamjenjuje ga jedan od Potpredsjednika kojeg pismenim putem ovlasti Predsjednik TSCG.

Potpredsjednik Saveza
Momčilo Drobnjak
Član 53.
U slučaju spriječenosti ili duže odsutnosti Predsjednika Saveza mijenja Potpredsjednik Saveza.

Za Po

tpredsjednika saveza, u isto vrijeme Upravnog odbora, može se birati sportski ili javni radnik, privrednik i preduzetnik koji je afirmisan i priznat u oblasti sporta ili javnog života uopšte, koje ima prebivalište, odnosno boravište u Crnoj Gori i za čiji izbor nema smijetnji iz člana 62 Zakona o sportu ( "Sl.list CG",br.44/18 ). 

Mandat Potpredsjednika traje četiri godine sa mogućnošću ponovnog izbora.

Član 54.
Potpredsjednik Saveza je ovlašćen:

· da u slučaju spriječenosti ili duže odsutnosti Predsjednika saziva i predsjedava sjednicama Upravnog odbora,

· pomaže u pripremi sjednica Upravnog odbora, Skupštine i radnih tijela Saveza,

· mijenja Predsjednika Saveza kada ga ovaj ovlasti u postupcima zastupanja Saveza pred nadležnim sudovima ili arbitražama,

· izvršava i druge zadatke koje mu se stave u zadatak.

Upravni odbor
1. Dr Dimitrija Rašović, predsjednik,
2. Momčilo Drobnjak, potpredsjednik,
3. Dr Ratko Saveljić, član,

4. Tihomir Konjević, član,

5. Branko Pejović, član,
6. Senad Tafa, član,

7. Slobodan Bulatović, član
8. Ljubomir Čelebić, član
9. Luka Mićković, član
Član 55.
Upravni odbor je izborni kolektivni organ Teniskog saveza Crne Gore, u kome svi članovi imaju jednaka prava i dužnosti a lično su odgovorni za rad Upravnog odbora.

Upravni odbor TSCG upravlja radom TSCG između sjednica Skupština TSCG, i za svoj rad su odgovarni Skupštini TSCG.

Član 56.
Upravni odbor TSCG:

1. Sprovodi odluke i zaključke Skupštine TSCG;

2. Utvrđuje predlog Statuta, njegove  izmjene i dopune;

3. Predlaže Skupštini TSCG planove i programe razvoja teniskog sporta u Republici Crnoj Gori;

4. Utvrđuje predlog opštih akata koje usvaja Skupština TSCG;

5. Sačinjava finansijski plan TSCG;  

6. Razmatra izvještaj o završnom računu TSCG i podnosi ga Skupštini na usvajanje;

7. Upravlja pokretnom imovinom TSCG;

8. Predlaže Skupštini TSCG članove Stalne sportske arbitraže TSCG;

9.  Imenuje i razrješava sekretara i direktora TSCG
10. Predlaže Skupštini visinu nadoknade za Predsjednika i članove UO

11. Bira i razrješava selektore nacionalnih selekcija;

12. Odlučuje o organizaciji međunarodnih teniskih takmičenja u organizaciji TSCG;

13. Utvrđuje mjere za unapređivanje stručnog rada i osposobljavanje stručnih kadrova;

14. Imenuje predstavnike TSCG u stručnim i drugim tijelima međunarodnih teniskih organizacija;

15. Imenuje predstavnike Saveza u tijela drugih organizacija i udruženja;

16. Osniva stalna i povremena stručna tijela i imenuje vođe i članove istih;

17. Donosi Poslovnik o radu Upravnog odbora;

18. Donosi opšte akte TSCG za čije donošenje nije nadležna Skupština;

19. Podnosi Skupštini izvještaje o realizaciji programa rada;

20. Utvrđuje sistem takmičenja za sve kategorije takmičara u CG i usvaja Kalendar takmičenja za nastupajuću sezonu;

21. Odlučuje o raspisivanju konkursa za organizaciju državnih prvenstava i o imenovanju organizatora;

22. Određuje visinu sudijskih nadoknada, kotizacija za učešće na turnirima;

23. Dodjeljuje nagrade i priznanja za djelovanje u teniskom sportu organizacijama i pojedincima;

24. Rješava i druga pitanja koja prema ovom Statutu i drugim aktima pripadaju Upravnom odboru;

Član 57.
Upravni odbor TSCG sačinjavaju Predsjednik i najmanje 6 članova od kojih najmanje 60 % moraju biti članovi udruženih teniskih organizacija. 
Za člana Upravnog odbora može biti biran sportista, sportski ili javni radnik i privrednik koji je afirmisan u sportu ili uživa ugled kao javni radnik i privrednik, i koje ima prebivalište, odnosno boravište u Crnoj Gori, a za čiji izbor nema smetnji iz člana 62 Zakona o sportu ("Sl.list CG",br.44/18). 
Član Upravnog odbora ne može istovremeno biti i delegat punopravnog člana u Skupštini, i član Sportske arbitraže Saveza. 
Upravni odbor TSCG na predlog Predsjednika TSCG bira Skupština TSCG.

Član 58.
Mandat članova Upravnog odbora TSCG je 4 godine.

Član 59.
Upravni odbor se sastaje jednom u dva mjeseca, a po potrebi i češće.

Upravni odbor se mora sastati ako to zatraži: 

· Predsjednik TSCG;

· Jedna polovina članova Upravnog odbora, 

Član 60.
Upravni odbor saziva i istim predsjedava Predsjednik, a u njegovom odsudstvu ili spriječenosti, po ovlašćenju predsjednika, Upravni odbor saziva i njime rukovodi potpredsjednik TSCG.

Član 61.
Upravni odbor TSCG može punopravno odlučivati ako je prisutna prosta većina članova odbora.

Upravni odbor donosi odluke prostom većinom prisutnih i javnim glasanjem. U slučaju jednakog broja glasova odlučujući je glas Predsjednika TSCG.

Upravni odbor se o pojedinim pitanjima može izjašnjavati elektronskim putem i bez sazivanja sjednice.

Evidenciju o odlučivanju vodi sekretar TSCG.

Predsjednik TSCG može pokrenuti inicijativu opoziva člana UO ukoliki isti ne izvršava Statutom TSCG određene obaveze. Opoziv se vrši istim postupkom kao i izbor.

Novoizabrani član nastavlja mandat svog prethodnika do isteka mandata tog saziva Upravnog odbora.

Sekretar
Aleksandar Sekulović
Član 62.
Sekretar može biti profesionalno lice u Savezu i isti zaključuje Ugovor o radu sa Savezom kao njegovim poslodavcem, ili na drugi način shodno Zakonu o radu reguliše ugovorni odnos sa TSCG.

Ugovor o radu sa sekretarom zaključuje se na određeni mandatni period s tim što u zavisnosti od odluke Upravnog odbora Saveza isti može biti produžen za naredni period ili raskinut i prije isteka ugovorenog perioda.

Ugovor o radu u ime Saveza kao poslodavca, potpisuje Predsjednik Saveza, a uslove Ugovora o radu utvrđuje Upravni odbor.

Za svoj rad sekretar je odgovoran Skupštini i Upravnom odboru Saveza.

Član 63.
Za sekretara može biti imenovan:

-   teniser/ka ili sportski radnik/ca koji ima iskustvo u teniskom sportu najmanje tri godine;
-  da poznaje administrativno kancelarijske poslove;
-  posjeduje organizacione i komunikacione sposobnosti,
- da ima Visoko obrazovanje u obimu 240 kredita CSPK-a ( VII1 nivo kvalifikacija obrazovanja) iz oblasti društvenih nauka, odnosno Više obrazovanje u obimu 180 kredita CSPK- a (VI nivo kvalifikacija obrazovanja);

-  da nema smetnji predviđenih članom 62 Zakona o sportu ("Sl.list CG",br.44/18). 

Član 64.
Sekretar:

1. Zastupa i predstavlja TSCG po ovlašćenjima Predsjednika TSCG 
2. Odgovoran je za zakonitost rada poslova iz svoje nadležnosti u Savezu i izvršavanje  Zakonom, drugim propisima i ugovorima utvrđenih obaveza Uparvnom odboru i Predsjedniku TSCG;

3. Sprovodi odluke Upravnog odbora TSCG;

4. Priprema ugovore i obavlja druge poslove u okviru ovlašćenja i odluka Upravnog odbora i drugih tijela TSCG;

5. Rukovodi radom kancelarije TSCG;

6. Odgovoran je za osiguravanje uslova za rad Skupštine, Upravnog odbora, kao i stručnih radnih tijela;

7. Obavlja poslove sekretara Stalne sportske arbitraže TSCG;

8. Koordinira rad pojedinih komisija TSCG i prati njihovu aktivnost;

9. Održava kontakte sa međunarodnim teniskim institucijama i drugim teniskim savezima;

10. Pregovara i ugovara sa sponzorima Saveza;

11. Brine da poslovi budu na vrijeme i kvalitetno obavljeni u skladu sa odlukama, zaključcima i programom rada TSCG i njegovih organa;

12. Potpisuje poslovnu dokumentaciju TSCG;

13. Priprema, zajedno sa Predsjednikom TSCG, sjednice Skupštine i Upravnog odbora 

14. Podnosi Upravnom odboru izvještaje o radu i predlaže mjere za unapređenje organizacije i rada;
15. Odgovoran je za zakonsku upotrebu pečata i štambilja Teniskog saveza Crne Gore i njihovo čuvanje;
16. Sekretar može Predsjedniku TSCG predložiti da se za rješavanje pojedinih stručnih pitanja stalno ili privremeno angažuju druga fizička ili pravna lica radi izvršenja poslova za potrebe TSCG.

17. Rad takvih osoba koordinira sekretar.

Član 65.
DIREKTOR MILOŠ KARADŽIĆ

Direktor TSCG imenuje se iz reda istaknutih teniskih radnika na prijedlog Predsjednika TSCG na period od 4 godine i može biti ponovo biran.

Za direktora TSCG imenuje se lice koje:

1. Ima srtučne i organizacione sposobnosti za obavljanje rukovodećihu poslova

2. Ima iskustvo u društveno –sportskim aktivnostima u teniskom sportu

3. Poznaje tekuće probleme i probleme razvoja teniskog sporta u Crnoj Gori

Direktor TSCG:

1. Organizuje i kontroliše obavljanje stručnih poslova u TSCG i preduzima mjere za unapređenje tih poslova

2. Stara se u saradnji sa sekretarom o pripremama sjednica UO i drugih organa TSCG i o izvršavanju odluka i drugih akata tih organa
3. Obavlja poslove za zastupanje i druge poslove koje na njega prenese predsjednik TSCG

4. Učestvuje u radu organa TSCG bez prava odlučivanja

5. Obavlja i druge poslove u skaldu sa Statutom i drgugim opštim aktima TSCG

Direktor TSCG može određene poslove iz svog djelokruga prenijeti i na sekretara TSCG.
VII   ARBITRAŽNA KOMISIJA, OSTALE KOMISIJE I STRUČNA TIJELA TSCG
Sportska arbitraža

Član 66.

Radi rješavanja eventualnih sporova izmjeđu teniskih klubova članica TSCG, teniskog kluba i TSCG, TSCG obrazuje sportsku arbitražu.

Pravila rada i način izbora članova Sportske arbitraže TSCG utvrđuje Skupština TSCG posebnim pravilnikom.
Član 67.

Stalna sportska arbitraža TSCG ima 3 (tri) člana, s tim da najmanje dvojica moraju imati Visoko obrazovanje u obimu 240 kredita CSPK-a ( VII1 nivo kvalifikacija obrazovanja) iz oblasti pravnih nauka.
Mandat članova Stalne sportske arbitraže TSCG traje četiri godine i na istu funkciju član može biti biran ponovo.
Član 68. 

Radom Arbitraže rukovodi njen predsjednik, a u slučaju njegove spriječenosti, zamjenjuje ga njegov zamjenik. 

Arbitraža odlučuje u vijeću koje se sastoji od predsjednika i dva člana vijeća. 

Odluke Arbitraže su konačne. 

Na Odluku Arbitraže, nezadovoljna strana ima pravo žalbe - tužbe Arbitraži za rješavanje sporova u sportu Crnogorskog olimpijskog komiteta.

Član 69.

TSCG, kao osnivač i punopravni član Crnogorskog olimpijskog komiteta, prihvata nadležnost za rješavanje sporova u sportu i u vezi sporta Stalne sportske arbitraže COK-a,  koji mogu nastati u funkcionisanju i realizaciji zacrtanih odluka i programskih aktivnosti COK-a izmjeđu nacionalnih sportskih saveza, članova COK-a i TSCG i COK-a.

TSCG prihvata nadležnost Stalne sportske arbitraže COK-a za rješavanje u drugom stepenu eventualnih sporova izmjeđu teniskih organizacija iz člana 31. stav. 1. ovog Statuta. 
Komisije i strušna tijela TSCG
Član 70.
Komisije i stručna tijela Teniskog saveza Crne Gore predlaže Upravni odbor Teniskog saveza Crne Gore.

Odlukom o osnivanju komisija i stalnih stručnih tijela Teniskog saveza Crne Gore utvrđuje se njihov sastav, djelokrug, ovlašćenja, odgovornosti i obaveze kao i vremensko razdoblje na koje se imenuju predsjednik i njihovi članovi. 
Predsjednik i članovi se imenuju iz redova uglednih i dokazanih u svojoj profesiji lica – sportskih radnika. 
Arbitražna komisija, ostale komisije i stručna tijela Teniskog saveza Crne Gore su dužni da u roku od 30 (trideset) dana od imenovanja urade pravilnik i poslovnik o svom radu, shodno Statutu Teniskog saveza Crne Gore i predlože ih na razmatranje Upravnom odboru Teniskog saveza Crne Gore.

Administrativno tehničke poslove za Arbitražnu komisiju, ostale komisije i stručna tijela Teniskog saveza Crne Gore obavlja kancelarija Teniskog saveza Crne Gore. 

Kancelarija TSCG
Član 71.
Savez ima službu koja se zove Kancelarija TSCG (u daljjem tekstu: Kancelarija). 

Kancelarija se osniva odlukom Upravnog odbora. 

Kancelarija obavlja stručne, administrativno-tehničke i pomoćne poslove za potrebe Saveza. 

Kancelariju vodi sekretar. 

VIII   ZASTUPANJE I PREDSTAVLJANJE TSCG

Član 72.
Savez predstavlja i zastupa Predsjednik TSCG, a u njegovoj odsutnosti, odnosno spriječenosti, jedan od Potpredsjednika kojeg ovlasti Predsjednik na koje prenosi pojedina ovlašćenja.
IX   FINANSIJSKO – MATERIJALNO POSLOVANJE
Član 73.

Za obavljanje poslova i zadataka TSCG pribavlja sredstva u skladu sa pozitivnim zakonskim propisima Crne Gore.

Član 74.
Savez osigurava sredstva za svoj rad preko:

· Budzeta; 

· Prihoda od članarine:

· Prihoda od registracije i taksi;

· Sponzorskih ugovora;

· Posredovanja ili zastupanja domaćih i inostranih firmi;

· Sportskog marketinga;

· Naknade od reklama;

· Prihoda od TV prenosa i sličnih prava;

· Donacija, i dr.
Član 75.
Sva prikupljena sredstva TSCG evidentiraju se na računu TSCG.

O upotrebi sredstava odlučuje Predsjednik TSCG i Upravni odbor TSCG.

Prihodi i rashodi TSCG utvrđuju se Finansijskim planom kojeg donosi, mijenja i dopunjuje Skupština TSCG, a na predlog UO TSCG.
Član 76.

Savez je dužan da izvore svojih prihoda i finansijsko materijalno poslovanje učini dostupnim javnosti.

Javnost se upoznaje sa izvorima prihoda i načinom njihovog raspolaganja preko podnešenih Izvještaja o materijalno finansijskom poslovanju i Godišnjim obračunima na Skupštini saveza i podnošenjem Direkciji javnih prihoda Crne Gore, Godišnjih  obračuna.

Po zahtjevu nadležnih državnih i inspekcijskih organa Savez je dužan dostaviti i posebne pismene izvještaje o svom poslovanju.

Član 77.
Savez je dužan da obezbijedi sigurno i ažurno vođenje knjigovodstva, čuvanje imovine i finansijskih sredstava u skladu sa Zakonskim propisima. 

Samo knjiženje mora se zasnivati na vjerodostojnim finansijskim dokumentima potpisanim od ovlašćenog lica. 

Svoje finansijsko i materijalno poslovanje i izvještaj o finansijskom poslovanju Savez je dužan uskladiti i postupati prema Zakonu o računovodstvu i reviziji (“Službeni list Crne Gore”, broj 69/05, 80/08, 32/11).

Izvještaj iz stava 3 ovog člana podliježe reviziji.

Ako je izvještaj iz stava 3 ovog člana dobio negativno mišljenje revizora, Predsjednik saveza dužan je da u roku od 15 dana od dana dobijanja mišljenja zakaže vanrednu sjednicu Skupštine saveza, na kojoj će se odlučivati o promjeni upravljačke strukture Saveza.
Član 78.
TSCG može imati pokretnu i nepokretnu imovinu.

Odluku o sticanju nepokretne imovine donosi Skupština TSCG.

X. TRANSFERI TENISERA
Član 79.
Prelazak tenisera/ki iz jedne udružene teniske organizacije u drugu odvija se u skladu sa pravilima i procedurama koji se utvrđuju Pravilnikom, a koji donosi Upravni odbor Teniskog saveza Crne Gore.

Shodno Povelji Ujedinjenih nacija o ljudskim pravima i posebno odredbama o zaštiti prava djece i Konvenciji o zaštiti djece u sportu UNESCO-a i Evropskoj sportskoj povelji, transfer takmičara mlađih od 16 godina u okviru Saveza vrši se bez obeštećenja.

Kod transfera takmičara starijih od 16 godina i punoljetnih takmičara, klub iz kojeg odlazi takmičar ima pravo na obeštećenje, ukoliko je sa takmičarem imao zaključen ugovor o stipendiranju ili ugovor o angažovanju takmičara iz kojeg se jasno vide ili su precizirane obaveze kluba i angažovanog takmičara.

Za takmičare mlađe od 18 godina ugovor sa klubom pored maloljetnog takmičara potpisuje i zakonski zastupnik takmičara (roditelj ili startelj).

Član 80.
Svaki ugovor o stipendiranju ili angažovanju, koji klub zaključi sa takmičarem, da bi bio pravno valjan, dužan je registrovati i jedan primjerak deponovati kod Saveza.

Visina obeštećenja definiše se ugovorom zaključenim između kluba i takmičara, a ako ista nije precizirana ugovorom, obeštećenje će se isplaćivati u visini koja je utvrđena Pravilnikom o registraciji i transferu takmičara.

XI. REPREZENTACIJA TENISKOG SAVEZA CRNE GORE
Član 81.
Teniski savez Crne Gore u cjelini je obavezan da stvara uslove za uspješan rad teniskih reprezantivnih selekcija sa ciljem postizanja najboljih rezultata i dostojnog reprezentovanja crnogorskog teniskog sporta.  

Član 82.
Članovi reprezantacije moraju imati sportske i odgovarajuće moralne kvalitete.
Članom reprezentacije Crne Gore se pored takmičara smatraju i treneri, selektori, ljekar reprezentacije i fizioterapeut.

Za selektore i trenere reprezentacije mogu biti birani treneri koji pored opštih uslova ispunjavaju i posebne uslove :

    -     da ima Visoko obrazovanje u obimu 240 kredita CSPK-a ( VII1 nivo kvalifikacija obrazovanja) ili Više obrazovanje u obimu 180 kredita CSPK-a ( VI1 nivo obrazovanja) u oblasti sporta i fizičkog vaspitanja; 

    -   da pored nacionalne trenerske licence posjeduju i trenersku licencu 

    -      da su se u svom dosadašnjem radu afirmisali kao uspješani  treneri, kako u klubu tako i u Savezu sa selekcijama za čiji rad su birani;  

    -    da nemaju smetnji predviđenih članom 62 Zakona o sportu ( "Sl.list CG",br.44/18). 

Odnosi, obaveze, prava i dužnosti, način izbora članova reprezentacije regulišu se posebnim pravilnikom . 

Član 83.
Posebnim pravilnikom uređuje se sadržaj rada, mjere za unapređenje stručnog rada i organizacije rada teniskih reprezantacija, uslovi i način izbora selektora i trenera pojedinih teniskih selekcija.

Pravilnikom iz stava 1. ovog člana uređuju se prava i obaveze reprezentativaca, posebno status, prava i obaveze seniorskih reprezentativaca.

Član 84.
Selektor priprema plan i program rada reprezentacije u cjelini i brine i odgovara za njegovu realizaciju.

Slektorima daje nacrt kalendara takmičenja i drugih aktivnosti od direktnog uticaja za razvoj teniskog sporta, pokreće inicijative za rješavanje svih onih pitanja koja su od interesa za unapređenje i razvoj teniskog sporta kroz međusobnu saradnju sa drugim nacionalnim teniskom federacijama.
XII   PRIZNANJA 

Član 85.
 Savez dodjeljuje godišnje nagrade i priznanja odlukom Upravnog odbora. 

Godišnjim nagradama nagraduju se: 

- najbolji teniser u svim kategorijama; 

- najbolja teniserka u svim kategorijama;

- najuspješniji klub;

- najbolji trener;

- najbolji sudija;

- najbolji teniski radnik;

- najboljem organizatoru turnira iz kalendara Saveza;

- mladom igracu koji je najviše napredovao;

- zaslužnom donatoru ili sponzoru.

Član 86.
Nagrada za životno djelo dodjeljuje se pojedincima, dugogodišnjim teniskim radnicima za njihov doprinos tenisu u Crnoj Gori. 

Godišnje se može dodijeliti samo jedna nagrada za životno djelo. 

XIII   PRESTANAK RADA
Član 87.
Teniski savez Crne Gore prestaje sa radom ako je rješenjem nadležnog državnog organa zabranjen daljni rad Saveza ili ako takvu Odluku donese Skupština saveza u skladu sa Zakonom o sportu  (“Službeni list CG”,br.44/18).

Odluka Skupštine saveza o prestanku rada Saveza je punovažna ako je donijeta dvotrećinskom većinom članova Skupštine.
Član 88.
U slučaju prestanka rada Saveza , sprovodi se postupak likvidacije Saveza prema postojećim zakonskim propisima.

Nakon sprovedenog postupka likvidacije, Predsjednik Saveza dužan je nadležnom državnom organu kod koga je Teniski savez Crne Gore registrovan da podnese zahtjev za brisanje Teniskog saveza Crne Gore iz Registra sportskih organizacija.

Član 89.
Imovina koja preostane nakon postupka redovne likvidacije Teniskog saveza Crne Gore pripada osnivačima Saveza srazmjerno njihovom učešću u osnivačkom kapitalu kod osnivanja Saveza. 

Ako imovina Saveza nije dovoljna za podmirivanje obaveza prema trećim licima, za preostali dio obaveza solidarno odgovaraju članovi teniski klubovi  - konstituenti.

XIV   NAČIN DONOŠENJA IZMJENA I DOPUNA STATUTA

Član 90.
Statut Teniskog saveza Crne Gore usvaja Skupština Teniskog saveza Crne Gore, na predlog Upravnog odbora Teniskog saveza Crne Gore, glasovima najmanje polovine od ukupnog broja članova Skupštine Teniskog saveza Crne Gore.

Izmjene i dopune Statuta vrše se na predlog Upravnog odbora Teniskog saveza Crne Gore, na način i postupak predviđen za njegovo donošenje. 

Najmanje tri teniska kluba mogu predložiti Upravnom odboru Teniskog saveza Crne Gore izmjene i dopune statuta.
Upravni odbor Teniskog saveza Crne Gore priprema radnu verziju izmjena i dopuna Statuta. 
Nacrt Statuta, Upravni odbor Teniskog saveza Crne Gore šalje članovima Skupštine Teniskog saveza Crne Gore na razmatranje najmanje 15 (petnaest) dana prije sazivanja Skupštine.

Odluku o izmjenama i dopunama Statuta Skupština Teniskog saveza Crne Gore usvaja glasovima najmanje polovine od ukupnog broja članova Skupštine.
XIV   PRELAZNE I ZAVRŠNE ODREDBE
Član 91.
Sva normativna akta predviđena ovim Statutom moraju se donijeti ili uskladiti u roku od 3 /tri/ mjeseci od dana stupanja na snagu ovog Statuta.
Obavezno tumačenje ovog Statuta daje Skupština TSCG.

Odluke i drugi akti  Saveza i njegovih organa doneseni prije stupanja na snagu ovog Statuta primjenjivaće se ako nisu u suprotnosti sa odredbama ovog Statuta.

Član 92.

Predsjednik Teniskog saveza Crne Gore odnosno sekretar Teniskog saveza Crne Gore dužani su najkasnije u roku od 15 dana od dana usvajanja Statuta da dostavi Statut Ministarstvu za poslove sporta.

Član 93
Usvajanjem ovog Statuta na Skupštini Teniskog saveza Crne Gore održanoj dana 24.01.2019. godine, prestaje da važi Statut Teniskog saveza Crne Gore usvojen na Skupštini saveza održanoj 10.05.2018. godine. 

Ovaj Statut stupa na snagu danom donošenja rješenja Ministarstva sporta o upisu u Registar sportskih organizacija. 
U Podgorici, dana  24. januara 2019.godine
.

